**Ministru kabineta noteikumu projekta**

**„Grozījums Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2014. gada 26. augusta noteikumos Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” izstrādāts saskaņā ar Valsts aizsardzības koncepcijas 107. punktu, kas nosaka profesionālā dienesta karavīru sociālo garantiju sistēmas paplašināšanu, pamatojoties uz karjeras un profesionālās izaugsmes kritērijiem – militārajam dienestam nepieciešamajām zināšanām un kvalifikācijas līmeni, saglabājot kvalificētu un pieredzējušu speciālistu motivāciju dienestam Nacionālajos bruņotajos spēkos, Valsts kontroles 2017. gada 20. aprīļa ziņojumā Nr.2.4.1-34/2016 par finanšu revīziju Aizsardzības ministrijā minētajiem ieteikumiem un 2017.gada 9.maijā Ministru kabineta sēdē pieņemtajām Valsts nodokļu politikas pamatnostādnēm 2018. – 2021.gadam, kas paredz palielināt minimālo algu par 50 EUR mēnesī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesionālā dienesta karavīri (turpmāk – karavīri)saņem mēnešalgu saskaņā ar spēkā esošo Ministru kabineta 2014. gada 26. augusta noteikumu Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – noteikumi)1. pielikumu, kurā kopš 2016. gada 1. janvāra papildu dienesta pakāpei (kvalifikācijas līmenis) un izdienai noteikts kritērijs – militārajam dienestam nepieciešamo zināšanu apguve (I un II kategorija). Karavīru atlīdzības reforma, kuras mērķis ir panākt karavīru atlīdzības konkurētspēju darba tirgū un samazināt atvaļināšanās tendenci, tika uzsākta 2014. gadā, veicot karavīru mēnešalgas palielināšanu un nosakot jaunus izdienas periodus. 2016. gadā tika veikts atlīdzības reformas otrais posms, iekļaujot mēnešalgas aprēķinā jaunu kritēriju – militārajam dienestam nepieciešamo zināšanu apguvi un nodrošinot būtiskāku atlīdzības atšķirību atkarībā no karavīra iegūtās profesionālās kvalifikācijas. Kaut arī ir veikti pasākumi, pilnā mērā nav izdevies panākt karavīru mēnešalgas konkurētspēju darba tirgū. Lai gan ir apturēta karavīru atvaļināšanās no profesionālā dienesta, tomēr nav izdevies nepieciešamajā apjomā nodrošināt kandidātu rekrutēšanu profesionālajam dienestam, jo kopš 2014. gada paralēli veiktajiem atlīdzības pilnveidošanas pasākumiem, ir notikušas arī izmaiņas valsts darba tirgū, kuru rezultātā ir pieaugusi gan minimālā mēnešalga, gan vidējā darba samaksa valstī. Sevišķi situāciju saasina 2017.gada 9.maijā Ministru kabineta sēdē pieņemtās Valsts nodokļu politikas pamatnostādnes 2018. – 2021.gadam, kas paredz minimālās algas paaugstināšanu par 50 EUR mēnesī, attiecīgi padarot karavīru atalgojumu nekonkurētspējīgu, tam pārsniedzot minimālo algu tikai par 40 EUR. Ņemot vērā iepriekš minēto, lai nodrošinātu profesionāli sagatavotu speciālistu saglabāšanu dienestā un aizsardzības spēju attīstībai nepieciešamā papildu personāla piesaistīšanu, nepieciešams turpināt karavīru atlīdzības sistēmas pilnveidošanu atbilstoši situācijas attīstībai valsts darba tirgū un Valsts aizsardzības koncepcijas 107. punktā noteiktajam, vienlaikus īstenojot arī Valsts kontroles 2017. gada 20. aprīļa ziņojumā Nr. 2.4.1-34/2016 par finanšu revīziju Aizsardzības ministrijā minētos ieteikumus. Attiecīgi ir pieņemts lēmums no 2017.gada 1.oktobra visu karavīru un virsnieku atlīdzības skalu paaugstināt par 50 EUR, atbilstoši minimālās algas paaugstināšanas apjomam, lai saglabātu potenciālo karavīru interesi par iespēju dienēt Nacionālajos bruņotajos spēkos.Atlīdzības sistēmas izmaiņas ir plānotas pakāpeniskas, atbilstoši valsts finansiālajai situācijai un Aizsardzības ministrijai iepriekš piešķirtā budžeta ietvaros. Pēc noteikumu izmaiņu veikšanas zemākais atalgojuma līmenis palielināsies par aptuveni 10 procentiem, bet augstākais atalgojuma līmenis palielināsies tikai par 2 procentiem, tādejādi tiks saglabāts arī nodokļu reformā paustais uzstādījumus – palielināt tieši zemāko atlīdzības līmeni. |
| 3. | Projekta izstrādē iesaistītās institūcijas | Noteikumu projektu izstrādājusi Aizsardzības ministrija sadarbībā ar Nacionālajiem bruņotajiem spēkiem. |
| 4. | Cita informācija | Aizsardzības ministrija normatīvā akta izpildi īstenos atbilstoši tai piešķirtajiem valsts budžeta līdzekļiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz visiem profesionālā dienesta karavīriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina tiesības un pienākumus, kā arī veicamās darbības |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 126 155 056 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 126 155 056 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 126 155 056 | 0 | 3 911 647 | 3 911 647 | 3 911 647 |
| 2.1. valsts pamatbudžets | 126 155 056 | 0 | 3 911 647 | 3 911 647 | 3 911 647 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -3 911 647 | -3 911 647 | -3 911 647 |
| 3.1. valsts pamatbudžets | 0 | 0 | -3 911 647 | -3 911 647 | -3 911 647 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 3 911 647 | 3 911 647 | 3 911 647 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atlīdzības palielinājums 2017.gadam ir 3 911 647 EUR, ievērojot šādus aprēķinus:- mēnešalgas palielinājumam par 50 EUR – 875 000 EUR (aprēķins: 5 834 karavīri \* 50 EUR \* 12 mēneši);- darba devēja VSAOI palielinājumam 210 788 EUR (aprēķins: 875 000 EUR \* 24,09%).Kopējā nepieciešamā summa 1 085 788, kas tiks segti no vakantajam amata vietām pieejamā finansējuma.Atlīdzības palielinājums 2018. un turpmākajos gados (ik gadu) ir 3 911 647 EUR, ievērojot šādus aprēķinus:* mēnešalgas palielinājumam par 50 EUR - 3 500 400 EUR (aprēķins: 5 834 karavīri \* 50 EUR \* 12 mēneši);
* atvaļinājuma pabalsta pieaugumam 50% no atalgojuma - 145 850 EUR (aprēķins: 5 834 karavīri \* 50 EUR \* 50%);
* darba devēja VSAOI palielinājumam 878 382 EUR (aprēķins: (3 500 400 EUR + 145 850 EUR) \* 24,09%).

Kopējā nepieciešamā summa 4 524 632 EUR, no tās 612 985 EUR tiks segti samazinot piemaksām un vakantajam vietām pieejamo finansējumu 2018.gadā un turpmākajos gados. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aizsardzības ministrija normatīvā akta projekta izpildi 2017. gadā īstenos atbilstoši tai piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammā 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” paredzētā atlīdzības fonda ietvaros. Ņemot vērā 2017. gadā faktiski profesionālajam dienestam rekrutēto personu skaitu, un, salīdzinot to ar plānoto rekrutējamo skaitu, ir izveidojusies atlīdzības fonda līdzekļu ekonomija, kuru ir iespējams pārplānot dienestā esošo karavīru mēnešalgu paaugstināšanai, lai nodrošinātu adekvātu un konkurētspējīgu samaksu par aizvien pieaugošo darba apjomu un veicinātu interesi par dienestu Nacionālajos bruņotajos spēkos. Vienlaikus mēnešalgu izmaksai tiks novirzīti piemaksām plānotie līdzekļi, tādējādi izpildot Valsts kontroles ieteikumus un pabeidzot karavīru atlīdzības reformu.2018. un turpmākajos gados normatīvā akta projekta īstenošanai nepieciešams veikt līdzekļu pārdali no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana” uz 22.10.00 “Starptautisko operāciju un Nacionālo bruņoto spēku personālsastāva centralizētais atalgojums”, par ko Aizsardzības ministrija sagatavos un iesniegs Finanšu ministrijā attiecīgus priekšlikumus 2018. un turpmāko gadu budžetu bāzes precizēšanai. |
|  | Šo vajadzību nodrošināšanai netiks pieprasīti papildus finanšu resursi, bet veikta iekšējā finanšu resursu pārplānošana, pakāpeniskāk, nekā sākotnēji plānots, realizējot NBS spēju “Netiešā uguns atbalsta un operacionālā un taktiskā līmeņa izlūkošanas spēja”, kas saistīts ar sarežģīto iepirkumu dokumentācijas tulkošanu un apmācību nodrošināšanu spējas ietvaros. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija un Nacionālie bruņotie spēki normatīvajos aktos noteiktajā kārtībā |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Veicamās funkcijas un uzdevumi netiek paplašināti vai sašaurināti  |
| 3. | Cita informācija | Nav |

*Anotācijas IV, V un VI sadaļa – projekts šīs jomas neskar.*

Aizsardzības ministrs R.Bergmanis

 Vīza: Valsts sekretārs J.Garisons

15.08.2017 15:43

1304

I.Jursiņa-Videmane

67335162

e-pasta adrese: ineta.jursina@mod.gov.lv